Сопот (Полша)
Сопот (; ; ) е град в северна Полша, Поморско войводство.

Административно градът е обособен в отделен окръг с площ 17,28 км2. Заедно с Гдиня и Гданск съставят агломерацията Труймясто.

География 
Градът е разположен край Гданския залив на Балтийско море, в историческия регион Померелия (Гданска Померания). На север се намира Гдиня – един от най-големите пристанищни градове в страната, а на юг е Гданск – най-големият град в Северна Полша.

История 
Сопот произлиза от стара славянска дума за извор. За първи път селището е споменато през 1283 г. Немското произношение на града Зопот е резултат от германизацията на оригиналните славянски имена в Померания.

Население 
Населението на града възлиза на 38 584 души (2012 г.). Гъстотата е 2233 души/км2.

Икономика 
Основен дял от икономиката на града се пада на туризма. По-голямата част от населението е ангажирано в обслужващата сфера. Пристанищният комплекс на града остава в сянка на доста по-големите пристанища в Гдиня и Гданск.

Туризъм 
Градът е типичен туристически център – морски и рекреационен курорт. Известна забележителност е най-дългият дървен вълнолом в Европа, който е разположен на пристанището на града (наричан Моло и дълъг 515,5 m), от който се открива панорамна гледка към целия Гдански залив.

Култура 
Известен е традиционният Сопотски музикален фестивал, който е най-голямата музикална проява в Европа след конкурса „Евровизия“.

Фотогалерия

Побратимени градове

Бележки 

 
Градски окръзи в Поморско войводство
Пристанищни градове в Полша
Курорти в Полша